ישנם גורמים רבים המשפיעים על צבע השיניים שלנו, כאשר אחד הבולטים שבהם הוא הגנטיקה. גורמים נוספים המשפיעים על צבע השיניים, כוללים כמובן עישון שפוגע בשיניים ובחניכיים גם בדרכים נוספות, כמו גם שתייה של קפה, יין או תה, שידועים כגורמים שמכתימים את השיניים. ריבוי עששת גם גורם לשיניים להצהיב, כמו גם שימוש בתרופות מסוימות, אכילת מזונות חומציים ועוד.
באופן מפתיע, גם מזונות שנחשבים טובים לבריאות שלנו, עלולים להכתים את השיניים או לגרום להצהבתן. המאכלים האלו כוללים בין היתר פירות הדר כמו תפוזים, לימונים וקלמנטינות, וכן רימונים, אוכמניות, סלק, עגבניות ודובדבנים.